
Nr.27/120/5 aprilie 2004
R A P O R T

asupra proiectului de Lege pentru aprobarea Ordonanţei de urgenţă a Guvernului nr.123/2003 privind creşterile salariale ce se vor acorda personalului din sectorul bugetar
1. În conformitate cu prevederile art.89 şi 107 din Regulamentul Camerei Deputaţilor, cu modificările şi completările intervenite prin Hotărârea Camerei Deputaţilor nr.23/2003, Comisia pentru muncă şi protecţie socială a fost sesizată pentru dezbatere pe fond în procedură de urgenţă, cu proiectul de Lege pentru aprobarea Ordonanţei de urgenţă a Guvernului nr.123/2003 privind creşterile salariale ce se vor acorda personalului din sectorul bugetar, trimis cu adresa nr.P.L.-X 138 din 15 martie 2004.

La întocmirea prezentului raport, Comisia a avut în vedere avizele primite de la Consiliul Legislativ, Consiliul Economic şi Social şi de la următoarele comisii:

· Comisia pentru buget, finanţe şi bănci;

· Comisia juridică, de disciplină şi imunităţi.
Proiectul de lege are ca obiect de reglementare salarizarea personalului contractual şi a funcţionarilor publici, în anul 2004.
Comisia propune Plenului adoptarea proiectului de lege întrucât reglementările actuale privind salarizarea atât a personalului contractual, cât şi a funcţionarilor publici, şi-au încetat aplicabilitatea pe data de 31 decembrie 2003. De asemenea, este necesară unificarea prevederilor ce reglementează salarizarea personalului contractual, prevederi cuprinse în mai multe acte normative (învăţământ, personal diplomatic, personal clerical, Curtea de conturi, Autoritatea judecătorească, personal militar şi personal contractual din sectorul bugetar), precum şi punerea de acord a acestor prevederi salariale cu prevederile din Legea nr.53/2003 – Codul muncii, cu modificările şi completările ulterioare.
2. Proiectul de lege face parte din categoria legilor ordinare şi a fost adoptat de Senat în şedinţa din 8 martie 2004, cu respectarea prevederilor art.76 alin.(2) din Constituţie, republicată.

3. La lucrările comisiei au fost prezenţi 19 deputaţi, din totalul de 21 membri ai comisiei.

La dezbaterea proiectului în şedinţa comisiei din 30 martie 2004, a participat ca invitat, în conformitate cu prevederile art.51 şi 52 din Regulamentul Camerei Deputaţilor, d-l Ion Gibescu – şef serviciu în cadrul Ministerului Muncii, Solidarităţii Sociale şi Familiei.
4. Proiectul de lege, potrivit art.75 din Constituţie şi art.86 din Regulamentul Camerei Deputaţilor, este de competenţa decizională a Camerei Deputaţilor.
Amendamente admise

În urma dezbaterii în comisie, proiectul de lege se aprobă cu următoarele amendamente:

	Nr. crt.
	Text iniţial
	Text propus de comisie

(autorul amendamentului)
	Motivarea

propunerii amendamentelor
	Camera decizională

	0
	1
	2
	3
	4

	1
	Articol unic. – Se aprobă Ordonanţa de urgenţă a Guvernului nr.123 din 11 decembrie 2003 privind creşterile salariale ce se vor acorda personalului din sectorul bugetar, publicată în Monitorul Oficial al României, Partea I, nr.919 din 22 decembrie 2003, cu următoarea completare:


	Se propune reformularea textului după cum urmează:

“Articol unic. – Se aprobă Ordonanţa de urgenţă a Guvernului nr.123 din 11 decembrie 2003 privind creşterile salariale ce se vor acorda personalului din sectorul bugetar, publicată în Monitorul Oficial al României, Partea I, nr.919 din 22 decembrie 2003, cu următoarele modificări şi completări:


	Pentru respectarea normelor de tehnică legislativă, ca urmare a modificărilor propuse în prezentul raport.
	Camera Deputaţilor

	2
	- La articolul 10, după alineatul (5) se introduce un alineat nou, alin.(6), cu următorul cuprins:
“(6) Gradaţia de merit acordată personalului din învăţământ, potrivit prevederilor art.50 alin.(3) şi art.90 alin.(6) din Legea nr.128/1997, privind statutul personalului didactic, cu modificările şi completările ulterioare, face parte din salariul de bază şi constituie bază de calcul pentru sporuri şi alte drepturi care se acordă în raport cu salariul de bază.”
	Se propună să devină punct 1 în Legea de aprobare.
	Pentru respectarea normelor de tehnică legislativă, ca urmare a modificărilor propuse în prezentul raport.
	Camera Deputaţilor

	
	
	
	
	

	
	
	
	
	

	
	
	
	
	

	
	
	
	
	

	0
	1
	2
	3
	4

	3
	__

	Se propune introducerea în Legea de aprobare a unui punct nou, 2, cu următorul cuprins:

„2. La articolul 21, după alineatul (2) se introduce un alineat nou, alin.(3), cu următorul cuprins:
(3) Salariile de bază ale funcţionarilor publici a căror suspendare a raporturilor de serviciu încetează în condiţiile legii, se stabilesc potrivit alin.(1) şi (2).”

Autor: membrii comisiei

	Întrucât textul ordonanţei nu cuprinde dispoziţii referitoare la acordarea salariului de bază pentru funcţionarii publici a căror suspendare a raporturilor de serviciu încetează, în condiţiile legii.
	Camera Deputaţilor

	4
	(din ordonanţă)
Articolul 22, alineatul (2) 

(2) Indemnizaţia de conducere se stabileşte la numirea în funcţia publică de conducere de către ordonatorul de credite şi este stabilită în procent fix din salariul de bază corespunzător funcţiei publice de execuţie deţinute înainte de reîncadrare, cu excepţia funcţiilor publice de conducere prevăzute în anexele I – IV la Ordonanţa de urgenţă a Guvernului nr.192/2002, aprobată cu modificări şi completări prin Legea nr.228/2003, ale căror salarii de bază cuprind şi indemnizaţia de conducere.

	Se propune introducerea în Legea de aprobare a unui punct nou, 3, cu următorul cuprins: 

„3. La articolul 22, alineatul (2) va avea următorul cuprins:

(2) Indemnizaţia de conducere se stabileşte la numirea în funcţie de către ordonatorul de credite, în procentele prevăzute, pentru funcţiile publice respective, în anexele nr. I – IV la Ordonanţa de urgenţă a Guvernului nr.192/2002, aprobată cu modificări şi completări prin Legea nr.228/2003, cu excepţia funcţiilor publice de conducere ale căror salarii de bază cuprind şi indemnizaţia de conducere.”

Autor: membrii comisiei

	Menţinerea dreptului conducătorului autorităţii sau instituţiei publice de a stabili procentul indemnizaţiei de conducere, la numirea în funcţia publică de conducere, ar duce la un sistem discreţionar şi disfuncţional.
	Camera Deputaţilor

	
	
	
	
	

	
	
	
	
	

	
	
	
	
	

	0
	1
	2
	3
	4

	5
	__
	Se propune introducerea în Legea de aprobare a unui punct nou, 4, cu următorul cuprins: 

„4. La articolul 22, după alineatul (2) se introduc două alineate noi, (21) şi (22) cu următorul cuprins:
„(21) Pentru funcţia publică de conducere de director executiv, indemnizaţia de conducere este de 50%.
(22) Pentru funcţia publică de conducere de director executiv adjunct, indemnizaţia de conducere este de 40%.”
Autor: membrii comisiei

	Sunt necesare aceste prevederi, întrucât în anexele la O.U.G. nr.192/2003 nu sunt precizate procentele în care se acordă aceste indemnizaţii pentru funcţiile de director executiv şi director executiv adjunct. 
	Camera Deputaţilor

	6
	(din ordonanţă)

Articolul 38, alineatul (2)

(2) Funcţionarii publici pot fi numiţi temporar într-o funcţie publică de conducere, pe o perioadă de maximum 6 luni într-un an calendaristic.

	Se propune introducerea în Legea de aprobare a unui punct nou, 5, cu următorul cuprins: 

„5. La articolul 38, alineatul (2) va avea următorul cuprins:
(2) Funcţionarii publici pot fi numiţi temporar într-o funcţie publică de conducere, pe o perioadă de maximum 6 luni într-un an calendaristic, cu excepţia situaţiei prevăzute la art.80 alin.(3) din Legea nr.188/1999 privind Statutul funcţionarilor publici, republicată, în care promovarea temporară se face pe durata suspendării titularului.”

Autor: membrii comisiei


	Corelare cu prevederile Legii nr.188/1999, republicată.
	Camera Deputaţilor

	2
	3

	7
	(din ordonanţă)
Articolul 46, alineatul (7)

(7) Indemnizaţia de concediu de odihnă se plăteşte de către angajator cu cel puţin 5 zile lucrătoare înainte de plecarea în concediu.

	Se propune introducerea în Legea de aprobare a unui punct nou, 6, cu următorul cuprins: 

„6. La articolul 46, alineatul (7) va avea următorul cuprins:”
(7) La cererea angajatului, indemnizaţia de concediu de odihnă se plăteşte de către angajator cu cel puţin 5 zile lucrătoare înainte de plecarea în concediu.”

Autor: membrii comisiei

	Nu se justifică stabilirea caracterului imperativ pentru acordarea indemnizaţiei de concediu cu cel puţin 5 zile lucrătoare înainte de plecarea în concediu.
	Camera Deputaţilor

	8
	__
	Se propune introducerea în Legea de aprobare a unui punct nou, 7, cu următorul cuprins: 

„7. După articolul 50 se introduce un articol nou, 501, cu următorul cuprins:

Art.501. – Pentru anul 2004, aplicarea dispoziţiilor art.29 alin.(1) din Legea nr.188/1999, republicată, şi ale art.46 din Hotărârea Guvernului nr.1209/2003, se suspendă.”
Autor: membrii comisiei
	Structura salariului definită în H.G. nr.1209/2003 cuprinde şi sporuri care nu pot fi acordate în 2004. Ca urmare, este necesară suspendarea temporară a acestora.
	Camera Deputaţilor


Proiectul de lege a fost aprobat în forma propusă în raport, cu unanimitate de voturi.
PREŞEDINTE,





SECRETAR,

Smaranda DOBRESCU




Pavel TODORAN

Întocmit, 

Expert Elena MESAROŞ

